ফটিকছড়ির লেলাংয়ে ভয়াবহ অগ্নিকান্ডে দুইটি বসতঘর পুড়ে ছাই হয়ে গেছে। গতকাল (শনিবার) ১৮ আগষ্ট রাত সাড়ে আটার দিকে উপজেলার লেলাং ইউনিয়নের গোপালঘাটা এলাকার আবদুর মুন্সীর বাড়ির মৃত মাহামুদ সওদাগর ও ইলিয়াছে ঘরে এ অগ্নিকান্ডের ঘটনা ঘটে। মাহামুদ সওদাগর বড় ছেলে বাদশা একজন ব্যাবসায়ী ও অন্য দুজন আজগর ও আকবর ড্রাইভার এবং ইলিয়াছ দিনমজুর ও তার ছোট ভাই কিছুদিন আগে ওমান থেকে আসে। এতে মাহামুদ সওদাগর পরিবারের নগদ সাত লক্ষ টাকা, স্বর্নলংকার সহ দুই পরিবারের প্রায় অর্ধ কোটি টাকার ক্ষয়ক্ষতি হয়েছে পারিবারিক সুত্রে জানাযায়। সাথে ইলিয়াছের ছোট ভাই ওমান প্রবাসী আবদুর নবীর ভিসা লাগানো পাসপোর্ট ও আগুন থেকে রক্ষা করা যায় নি। মাহামুদ সওদাগর পরিবারের বড় ছেলে বাদশা দৈনিক আগামীর সময় কে বলেন, আমার ব্যাবসার নগদ টাকা ও স্বর্নলংকার, আসবাবপত্র সহ সবকিছু পুড়ে ছাই হয়ে যায়। ইলিয়াছ বলেন, আমি একজন দিনমজুর মানুষ আমার শেষ সম্বল টুকুও রক্ষা করতে পারি নি। বিষয়টি নিশ্চিত স্থানীয় ইউপি সদস্য মুরাদ জানান, ধারণা করা হচ্ছে মাহামুদ সওদাগরের ঘরের রেফ্রিজারেটর থেকে অাগুনের সূত্রপাত ঘটে থাকতে পারে। হঠাৎ অাগুনে ছড়িয়ে পরে সারা ঘরে, অাগুনের লেলিহান জ্বলতে দেখে স্থানীয়রা পানি দিয়ে অাগুন নেভানোর চেষ্টা করে প্রায় ১ ঘন্টা পর অাগুন নিয়ন্ত্রণে অাসলেও আগুন থেকে কোন কিছু রক্ষা করা সম্ভব হয় নি। স্থানীয় চেয়ারম্যান সরোয়ার উদ্দীন শাহীন বলেন, খবর পেয়ে সাথে বিদ্যুৎ অফিসে ও ফায়ার সার্ভিসে ফোন করি ও আমি দ্রুত ঘটনাস্থলে যায়। ফায়ার সার্ভিস আসার আগে এলাকাবাসী ঝাঁপিয়ে পড়ে আগুন নিয়ন্ত্রণে আনে। দুই পরিবারের প্রায় অর্ধ কোটি টাকার ক্ষয়ক্ষতি টাকার ক্ষয়ক্ষতি হয়েছে।